Касиев Кубанычбек Сапашевич

Касиев Кубанычбек Сапашевич (25. 10. 1957-жылы туулган, Фрунзе шаары) – биология илимдеринин доктору (2011). КМУну бүтүргөн (1980). Кыргыз ССР Илимдер академиясынын Биология институтунда кенже, улук илимий кызматкер (1980–89). Кыргыз Республикасынын мамлекеттик жаратылыш комитетинин биотүрдүүлүк бөлүмүнүн башчысы (1990–95), Кыргыз Республикасынын айлана-чөйрөнү коргоо министрлигинин биотүрдүүлүктү сактоо башкы бөлүмүнүн башчысы (1996–2001). Кыргыз Республикасынын Өкмөтүндө Премьер-министрдин экология боюнча кеңешчиси (2001–05). Кыргыз Республикасынын Улуттук илимдер академиясынын Биология жана топурак таануу институтунда лаборатория жана геоботаника боюнча жетекчиси (2006-жылдан). 50дөн ашык илимий иштердин, анын ичинде 2 монографиянын автору.
Категория:Инсандар
 Колдонулган адабияттар 
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9